**ОБЩИНСКАТА ИЗБИРАТЕЛНА КОМИСИЯ БОЙНИЦА**

РЕШЕНИЕ

№ 95 - МИ

Бойница, 24.10.2015 г.

ОТНОСНО: Жалба от Иван Иванов – представител на областен съвет на ПП АБВ, област Видин

В ОИК – Бойница на 24.10.2015 г. в 16.55 часа е постъпила жалба от Иван Иванов - представител на областен съвет на ПП АБВ, област Видин, с вх. № 128 от 24.10.2015 г. на ОИК – Бойница

Чрез жалбата е отправен сигнал на основание чл. 167 от НК, касаещ съмнения за подготвена схема за контролиран вот в община Бойница, обл. Видин чрез оказване на влияние, използвайки служебно положение.

Твърди се че, на 23.10.2015 г. в късните часове на вечерта е забелязал престедателя на СИК Раброво – Гошо Генчов заедно с един от кандидатите за кмет на община Бойница – Анета Генчева и шофьора на общината Иван да излизат от сградата на бившето АПК, където по негова информация се помещава част от общинската служба за социални дейности.

Сериозно съмнение за честността на изборите пораждало обстоятелството, че председателя на най – голямата СИК в село Раброво - Гошо Генчов се среща с един от кандидатите на съмнителни места в късните часове на деня.

Жалбоподателят се пита какви отношения имат Анета Генчева и бившия служител на общината – Гошо Генчов и защо е пазел входа на бившото АПК след 21 часа, от където е излезлязла г-жа Генчева.

Жалбоподателят счита, че трябва да бъдат предприети необходимите мерки за отстраняване на председателя на СИК Раброво, за да се гарантира прозрачността на изборите.

По отношение на искането ОИК – Бойница след направени разисквания, указва, че твърденията на жалбоподателя са лишени от доказателства и на основание т. 1 от Решение № 68-МИ от 23.09.2015 г на ОИК – Бойница, за определяне механизма за извършване на промени в съставите на секционните избирателни комисии на територията на Община Бойница в изборите за общински съветници и кметове на 25.10.2015 г. :

Правомощията на член на секционна избирателна комисия/подвижна секционна избирателна комисия се прекратяват предсрочно при:

а) подаване на оставка;

б) влизане в сила на присъда, с която е наложено наказание лишаване от свобода;

в) поставяне под запрещение;

г) несъвместимост;

д) влизане в сила на акт, с който е установен конфликт на интереси по Закона за предотвратяване и установяване на конфликт на интереси;

е) смърт;

ж) неявяване в изборния ден.

С оглед гореизложеното, станалите разисквания и проведено гласуване със 7 (седем) гласа ЗА и 1 (един) глас ПРОТИВ и на основание чл. 87 ал. 1 т. 1 и т. 22 от ИК и Решение № 68-МИ от 23.09.2015 г на ОИК – Бойница, ОИК – Бойница

**РЕШИ:**

УКАЗВА, че правомощията на председателя на СИК Раброво - Гошо Генчев не следва да бъдат прекратени предсрочно, тъй като същият не попада в нито една от хипотезите на т. 1 от Решение № 68-МИ от 23.09.2015 г. на ОИК – Бойница.

ОСТАВЯ БЕЗ УВАЖЕНИЕ жалба с вх. № 128 от 24.10.2015 г. на ОИК – Бойница, тъй като същата е неоснователна и недоказана.

Решението да се публикува на страницата на ОИК-Бойница.

Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

Председател: ...........................

 /Катя Вълчева/

 Секретар: .................................

 /Васил Младенов /

Решението обявено на ............. 2015 год. в ...............часа

1.................................. 2..................................

Решението свалено на ............. 2015 год. в ...............часа

1.................................. 2..................................